pythainlp/thai_wikipedia_clean_20230101 huggingface dataset:
แนวคิดของเส้นทางลัดเพื่อร่นเวลาเรือซึ่งแล่นรอบเพโลพอนนีสมีประวัติยาวนานมาตั้งแต่สมัยกรีกโบราณ ความพยายามครั้งแรกที่จะสร้างคลองเกิดขึ้นในสมัยของทรราช เพริแอนเดอร์ หรือ เพริแอนกรอส ในช่วงศตวรรษที่ 7 ก่อนคริสตกาล โครงการก่อสร้างดังกล่าวถูกยกเลิกไปเนื่องจากความยากลำบากในการก่อสร้าง และสร้างทางลาดหินเหนือพื้นดินซึ่งง่ายกว่าและเสียค่าใช้งานน้อยกว่าแทน ซึ่งก็คือ ถนนดิโอกอส ไว้สำหรับใช้ในการขนส่ง ส่วนที่เหลือของดิโอกอสยังคงหลงเหลืออยู่จนถึงปัจจุบันติดกับคลองคอรินท์ เมื่อสาธารณรัฐโรมัน (หรือในภายหลัง จักรวรรดิโรมัน) เข้าควบคุมกรีซ ได้มีความพยายามหลายประการในการสร้างเส้นทางลัด ในรัชสมัยของจักรพรรดิไทบีเรียส วิศวกรพยายามที่จะขุดคลอง แต่ไม่ประสบความสำเร็จเนื่องจากการขาดอุปกรณ์ที่ทันสมัย ดังนั้น จึงมีการแก้ปัญหาโดยใช้วิธีการแบบอียิปต์โบราณ คือ เรือจะถูกกลิ้งข้ามคอคอดบนขอนไม้ อันเป็นวิธีการเดียวกับการขนก้อนแกรนิตเพื่อสร้างพีระมิด ในปี ค.ศ. 67 จักรพรรดิเนโรผู้คลั่งไคล้วัฒนธรรมกรีก มีพระบรมราชโองการให้ทาส 6,000 คนขุดคลองโดยใช้พลั่ว ในปีต่อมาหลังจากจักรพรรดิเนโรสวรรคต จักรพรรดิกาลบาผู้สืบราชบัลลังก์ ทรงยกเลิกโครงการดังกล่าวเนื่องจากทรงเห็นว่าแพงเกินไป
อเมริกัน ทัวร์ริสเตอร์
อเมริกัน ทัวร์ริสเตอร์  เป็นยี่ห้อของกระเป๋าเดินทางชื่อดัง เริ่มแรกนายโซล คอฟเลอร์ (Sol Koffler) เป็นผู้ก่อตั้ง American Luggage Works ในเมืองโพรวิเดนซ์ รัฐโรดไอแลนด์ ประเทศสหรัฐอเมริกา ในปี ค.ศ. 1932 หรือปี ค.ศ. 1933ด้วยเงินเก็บทั้งชีวิตของเขา แต่เขาถูกกำหนดให้ขายกระเป๋าเดินทางเพียงใบละ 1 ดอลล่าห์ ในช่วงภาวะเศรษฐกิจตกต่ำครั้งใหญ่ ต่อมากิจการก้าวหน้านายคอฟเลอร์จึงเปลี่ยนชื่อเป็น"อเมริกัน ทัวร์ริสเตอร์"
ในปี ค.ศ. 1993 อเมริกันทัวร์ริสเตอร์ถูกซื้อกิจการจากบริษัท Astrum International ซึ่งเป็นผู้ผลิตกระเป๋าเดินทางแซมโซไนท์ และต่อมาได้เปลี่ยนชื่อเป็นบริษัทแซมโซไนท์ใน 2 ปีต่อมา
ปัจจุบันอเมริกัน ทัวร์ริสเตอร์นับว่าเป็นบริษัทในเครือของแซมโซไนท์ แต่มีต้นทุนในการผลิตต่ำกว่า
เด็กวัด
จีเอ็มเอ็ม พิคเจอร์
จีเอ็มเอ็ม แกรมมี่ ได้เปิดบริษัทผู้ผลิตและจำหน่ายภาพยนตร์ไทย ในชื่อ แกรมมี่ภาพยนตร์ หรือ แกรมมี่ ฟิล์ม เป็นบริษัทในเครือแกรมมี่ บริหารงานสร้างโดย ไพบูลย์ ดำรงชัยธรรม บุษบา ดาวเรือง ร่วมด้วย ยุทธนา มุกดาสนิท มีภาพยนตร์เรื่องแรกคือ คู่กรรม ในปี พ.ศ. 2538 โดยมี ธงไชย แมคอินไตย์ และอาภาศิริ นิติพน แสดงนำ กำกับการแสดงโดย ยุทธนา มุกดาสนิท, พันธุ์ธัมม์ ทองสังข์ และ นิพนธ์ ผิวเณร ซึ่งได้รับรางวัลภาพยนตร์ยอดเยี่ยมรางวัลตุ๊กตาทองไป จากนั้นบริษัทได้ผลิตภาพยนตร์อีก 5 เรื่องจนถึงปี พ.ศ. 2543 จึงหยุดไป
ต่อมาจีเอ็มเอ็ม แกรมมี่ได้เปิดบริษัทผลิตภาพยนตร์ไทยใหม่ในชื่อ จีเอ็มเอ็ม พิคเจอร์ โดยเริ่มสร้างภาพยนตร์เรื่องแรกในปี พ.ศ. 2545 คือเรื่อง 15 ค่ำเดือน 11 ร่วมกับ หับโห้หิ้น ฟิล์ม และยังได้สร้างภาพยนตร์อีกหลายเรื่องในช่วงปี พ.ศ. 2545 - พ.ศ. 2547 จนประสบความสำเร็จอย่างสูงทั้งรายได้จากภาพยนตร์เรื่อง แฟนฉัน โดยร่วมทุนสร้างกับ ไท เอ็นเตอร์เทนเมนต์ กับ หับโห้หิ้น ฟิล์ม
ภายหลังทั้ง 3 บริษัทได้รวมกันก่อตั้งบริษัทใหม่เป็น จีเอ็มเอ็ม ไท หับ (GTH) เมื่อปี พ.ศ. 2547 เป็นบริษัทผลิตภาพยนตร์ในเครือแกรมมี่ ได้สร้างภาพยนตร์อีกหลายเรื่องจนประสบความสำเร็จอย่างสูงทั้งรายได้และได้รับความนิยมชมชอบแทบทุกเรื่อง เช่น "รถไฟฟ้า มาหานะเธอ, กวน มึน โฮ, ลัดดาแลนด์, ATM เออรัก เออเร่อ, พี่มากพระโขนง, คิดถึงวิทยา, ไอฟาย..แต๊งกิ้ว..เลิฟยู้" เป็นต้น จนถึงปี พ.ศ. 2558 รวม 11 ปี
จีเอ็มเอ็ม ไท หับ (GTH).
"ดูเพิ่มเติมที่ จีเอ็มเอ็ม ไท หับ"
ไอวี่ลีก
ศรีวิชัย (แก้ความกำกวม)
ศรีวิชัย อาจหมายถึง
พรอวิเดนซ์
พรอวิเดนซ์  เป็นเมืองหลวงของเมืองที่มีประชากรหนาแน่นที่สุดในรัฐโรดไอแลนด์ สหรัฐอเมริกา และเป็นเมืองแรกๆ ที่ก่อตั้งในสหรัฐอเมริกา ตั้งอยู่ในพรอวิเดนซ์เคาน์ตีบนปากแม่น้ำพรอวิเดนซ์ ตอนเหนือของอ่าวนาราแกนเซตส์ เป็นเมืองที่มีขนาดใหญ่เป็นอันดับสามในเขตนิวอิงแลนด์ ใน ค.ศ. 2010 มีประชากรประมาณ 178,042 คน ซึ่งเป็นเมืองที่มีประชากรมากที่สุดอันดับ 37 ของประเทศ และเป็นที่ตั้งของมหาวิทยาลัยบราวน์ มหาวิทยาลัยชื่อดังในไอวีลีก
พรอวิเดนซ์ ก่อตั้งใน ค.ศ. 1636 โดยโรเจอร์ วิลเลียมส์ นักเทววิทยา ซึ่งถูกเนรเทศจาก (Massachusetts Bay Colony) หนึ่งในอาณานิคมทั้งสิบสามของอังกฤษ เขาตั้งชื่อเมือง "พรอวิเดนซ์" เพื่อให้เป็นเกียรติแด่ "พรหมลิขิตที่เมตตาของพระเจ้า" (God's merciful Providence) โดยเขาเชื่อว่าพระเจ้าเปิดเผยที่หลบภัยแก่เขาและผู้ติดตามของเขาเข้ามาตั้งรกรากที่นี่ หลังจากนั้นมันกลายเป็นเมืองแรกๆ ในสหรัฐอเมริกาที่มีการพัฒนาด้านอุตสาหกรรม พรอวิเดนซ์กลายเป็นที่จดจำในอุตสาหกรรมอัญมณีและเครื่องเงิน ด้วยเหตุนี้ชื่อเล่นของพรอวิเดนซ์จึงเรียกว่า "รังผึ้งแห่งอุตสาหกรรม" (Beehive of Industry) แต่ใน ค.ศ. 2009 เมืองได้เรียกชื่อใหม่ของตัวเองว่า "เมืองหลวงแห่งการสร้างสรรค์" (Creative Capital) เนื่องจากแหล่งการศึกษาและชุมชนทางศิลปะที่มีมากมายในเมืองนี้
การศึกษาเมืองพรอวิเดนซ์.
วิทยาเขตสำคัญของวิทยาลัยและมหาวิทยาลัยในรัฐโรดไอแลนด์
นอกจากนี้ยังมีวิทยาลัยชุมชนโรดไอแลนด์ (วิทยาเขตลิสตันและดาวน์ซิตี้) มหาวิทยาลัยโรเจอร์ วิลเลียมส์ (วิทยาเขตพรอวิเดนซ์) และมหาวิทยาลัยโรดไอแลนด์ (วิทยาเขตพรอวิเดนซ์)
ญาญ่า หญิง
เด็กหลอดแก้ว
การปฏิสนธินอกกาย
หงส์เหนือมังกร เดอะมิวสิคัล
หงส์เหนือมังกร เดอะมิวสิคัล เป็นละครเวที มีโครงเรื่องจากละครโทรทัศน์ทางช่อง 5 ในปี พ.ศ. 2543 บทประพันธ์โดย "วิศวนาถ" ถูกถ่ายทอดออกมา ในรูปแบบละครเพลงโดย ถกลเกียรติ วีรวรรณ นำแสดงโดยแพท สุธาสินี , แบงค์ วงแคลช และโตโน่ เดอะสตาร์
เป็นเรื่องราวเกี่ยวกับกรุงเทพในปี พ.ศ 2497 ณ ย่านชุมชนชาวจีน เมื่อความเปลี่ยนแปลงครั้งใหญ่มาเยือน เจ้าพ่อถูกฆ่าตาย และ "หลิว" ที่ต้องขึ้นมารับมอบอำนาจและปกครองชาวจีนในย่านนี้กลับเป็น ผู้หญิง ตามค่านิยมของคนจีนมองว่าผู้หญิงต้องอยู่ต่ำกว่าผู้ชาย เส้นทางชีวิตของเธอจะสามารถแบกรับภาระหน้าที่อันยิ่งใหญ่และ เผชิญกับการขับเคี่ยวของอำนาจ ความแค้น และความรักที่รอเธออยู่ได้หรือไม่
ข้อมูลการจัดแสดง.
หงส์เหนือมังกร เดอะมิวสิคัล จัดแสดงทั้งหมด 37 รอบการแสดง ตั้งแต่ วันพุธที่ 22 กันยายน พ.ศ. 2553 ถึง วันอาทิตย์ที่ 7 พฤศจิกายน พ.ศ. 2553 รัชดาลัย เธียเตอร์ ศูนย์การค้าเอสพลานาด
หมายเหตุ วันที่ 13-17 ตุลาคม งดการแสดง เนื่องจากนักแสดงนำ แพท สุธาสินี ป่วยเป็นไข้หวัดใหญ่ 2009
หงส์เหนือมังกร เดอะมิวสิเคิล
ไททานิก 2 หายนะเรือนรก
ไททานิก 2 หายนะเรือนรก (, บางครั้งมีชื่อว่า Titanic 2) เป็นภาพยนตร์ภัยพิบัติใน ค.ศ. 2010 ที่เขียนบท กำกับ และนำแสดงโดยเชน แวน ไดก์ และจำหน่ายโดยดิแอสไซลัม ถึงแม้ว่าจะมีชื่อนี้ ภาพยนตร์นี้ไม่ได้เป็นภาคต่อของไททานิค แต่เป็นหนังเลียนแบบ
เดือนเมษายน ค.ศ. 2012 ซึ่งครบรอบ 100 ปี ของการจมของอาร์เอ็มเอส ไททานิก เรือสำราญลำใหม่ในชื่อ ยูเอสเอส ไททานิก 2 กำลังเดินทางออกจากท่าเป็นครั้งแรกและในเส้นทางเดียวกับอาร์เอ็มเอส ไททานิก เคยเดินทางมาก่อนเมื่อ 100 ปีก่อน
ในระหว่างเดินทาง ผลกระทบของแผ่นดินไหวใต้น้ำทำให้ภูเขาน้ำแข็งในอาร์กติกยุบตัวลงและก่อให้เกิดสึนามิ ทำให้ภูเขาน้ำแข็งลูกหนึ่งบดด้านกราบขวาทั้งหมดของเรือและทำให้เกิดการระเบิดของใบพัดและเครื่องยนต์ ผู้โดยสารกว่าครึ่งจมน้ำตายเสียชีวิต แต่มีผู้โดยสารเพียงสองคนเท่านั้นที่รอดชีวิตและกำลังหาทางดิ้นรนหนีเอาชีวิตรอด
ภาพยนตร์นี้ได้รับเสียงวิจารณ์จากนักวิจารณ์ส่วนใหญ่ในแง่ลบ ในเว็บไซต์ TheCriticalCritics.com ภาพยนตร์นี้ถูกระบุเรตติงเป็น "อย่าไปดู" ส่วนในรอตเทนโทเมโทส์ มีผู้รีวิว "ไททานิก 2 หายนะเรือนรก" เพียงสองอัน (ในเดือนมกราคม ค.ศ. 2022) แต่ไม่มีเรตติงเห็นชอบ ในขณะที่IMDb ภาพยนตร์นี้ได้คะแนนไป 1.6/10 ซึ่งเกือบทั้งหมดเป็นความเห็นในแง่ลบ
จุดหมายปลางทางของสายการบินแอร์มาดากัสการ์
พิพิธภัณฑ์เครื่องเล่นกระบอกเสียงและหีบเสียงไทย
พิพิธภัณฑ์เครื่องเล่นกระบอกเสียงและหีบเสียงไทย ตั้งอยู่ที่ 15 ซอยลาดพร้าว 43 แขวงสามเสนนอก เขตห้วยขวาง กรุงเทพมหานคร 10310 จัดตั้งโดย สมาคมนักอนุรักษ์เครื่องเล่นกระบอกเสียงและหีบเสียงไทย เป็นพิพิธภัณฑ์เอกชนที่จัดตั้งขึ้นมาเพื่อเป็นแหล่งความรู้ใหม่สำหรับประชาชนคนไทยที่ต้องการเรียนรู้ประวัติศาสตร์ความเป็นมาเกี่ยวกับกระบวนการบันทึกเสียงของประเทศไทย พิพิธภัณฑ์มีความโดดเด่น เพราะว่าได้รวบรวมอารยธรรมและรากเหง้าของการบันทึกเสียงในสยามเท่านั้น เปิดทำการครั้งแรกอย่างเป็นทางการเมื่อวันที่ ๓๐ สิงหาคม พ.ศ. ๒๕๔๘
พิพิธภัณฑ์มีการจัดแสดงการจำลองการบันทึกเสียงตั้งแต่เมื่อครั้งคณะละครนายบุศย์ มหินทร์ เดินทางไปบันทึกเสียงครั้งแรกที่เยอรมัน เมื่อปี พ.ศ. ๒๔๔๓ รวมถึงการจัดแสดงกระบอกเสียงหายากที่มีความเกี่ยวเนื่องกับประวัติศาสตร์ชาติไทยโดยตรง เป็นต้นว่า กระบอกเสียง Siamese Patrol ซึ่งเป็นกระบอกเสียงที่มีการบันทึกเสียงเพลงบรรเลงรับเสด็จพระบาทสมเด็จพระจุลจอมเกล้าเจ้าอยู่หัว ณ ประเทศเยอรมัน เมื่อครั้งประพาสยุโรป แต่งโดย Paul Lincke การจัดแสดงเพลงสรรเสริญพระบารมีเก่าแก่ที่สุดบนจานเสียง เรื่องราวจานเสียงร่องกลับทาง ปาเต๊ะเพลงสยาม การจัดแสดงกำเนิดจานเสียงปาเต๊ะแผ่นแรกของโลก และการจัดแสดงอื่นๆอีกมาก
ผู้อำนวยการ หรือภัณฑารักษ์ คือ นายพฤฒิพล ประชุมผล
เดอะกีตาร์
เดอะกีตาร์  เป็นนิตยสารเกี่ยวกับวงการดนตรีรายเดือน และเป็นนิตยสารเพลงไทยใส่คอร์ดกีตาร์เล่มแรกของประเทศไทย เริ่มผลิตตั้งแต่ปีพ.ศ. 2512 โดย เล็ก วงศ์สว่าง ในนาม วงศ์สว่างการพิมพ์ ผู้ผลิตหนังสือเพลงสากล I.S.SONG HITS
เดิมใช้ชื่อนิตยสาร "THE GUITAR by I.S.SONG HITS" มีรูปเล่มขนาดเล็ก เนื้อหาในเล่มโดยส่วนใหญ่ เป็นการเสนอบทเพลงไทยสากลที่เกิดขึ้นล่าสุดและได้รับความนิยม โดยมีการใส่คอร์ดกีตาร์ไว้กับเนื้อร้องอย่างถูกต้องแม่นยำ เพื่อให้ผู้อ่านที่มีกีตาร์ได้หัดเล่นกีตาร์ตามคอร์ดที่กำหนด จนนิตยสารครองความนิยมจากผู้อ่านและมีการพัฒนาหรือปรับเปลี่ยนรูปโฉมเรื่อยมา อีกทั้งยังเป็นต้นแบบของการผลิตหนังสือเพลงยุคปัจจุบัน และเป็นเหมือนใบเบิกทางให้กับศิลปินไทยมากมายซึ่งได้รับการสนับสนุนจากหนังสือเพลงเล่มนี้ อาทิ ดิ อิมพอสซิเบิ้ล, รอยัลสไปรท์, แมคอินทอช, ชาตรี, คีรีบูน, แกรนด์เอ็กซ์ เป็นต้น
นอกจากนี้ยังเสนอข่าวสารแวดวงการดนตรีอย่างเจาะลึก มีการสัมภาษณ์ศิลปิน นักร้อง นักดนตรี และการแสดงความคิดเห็นทางดนตรี ทำให้คอลัมนิสต์ที่เขียนประจำให้กับนิตยสาร มีความรู้จักหรือสนิทสนมกับนักดนตรีมากขึ้น
ปัจจุบัน ได้มีการแยกนิตยสารเดอะกีตาร์เป็นสองฉบับ คือ “The Guitar Mag” ซึ่งเจาะลึกเรื่องราวข่าวสารทางดนตรีอย่างเข้มข้นเต็มอรรถรส พร้อมกับคอลัมน์สอนกีตาร์ และ “The Guitar Express” ซึ่งรวบรวมเนื้อเพลงไทยล่าสุดพร้อมคอร์ดกีตาร์ล้วนๆ โดยมีทายาทของคุณเล็ก วงศ์สว่าง ร่วมบริหารงานด้วย
ในปี พ.ศ. 2553 นิตยสารเดอะกีตาร์ มีอายุ 40 ปี จึงได้มีการจัดงานเทศกาลดนตรี “The Legend of The Guitar: Celebrating 40th Years Anniversary” ที่รวบรวมศิลปินเพลงไทยตั้งแต่ยุค 70 จนถึงปัจจุบัน มาร่วมแสดง ในวันเสาร์ที่ 20 และ วันอาทิตย์ที่ 21 พฤศจิกายน พ.ศ. 2553 ณ ริมทะเลสาบ เมืองทองธานี โดยรายได้ส่วนหนึ่งจากการจำหน่ายบัตรมอบให้ มูลนิธิพระดาบส คณะแพทยศาสตร์ศิริราชพยาบาล และ มูลนิธิน้ำใจไทย
ไดโปรโตดอน
ไดโปรโตดอน หรือ วอมแบตยักษ์ หรือ วอมแบตแรด  เป็นชื่อเรียกสัตว์เลี้ยงลูกด้วยนมขนาดใหญ่จำพวกหนึ่ง ในอันดับสัตว์มีกระเป๋าหน้าท้อง ซึ่งเคยได้พบที่ทวีปออสเตรเลียเมื่อกว่า 40,000 ปีก่อน แต่ปัจจุบันนี้ได้สูญพันธุ์ไปหมดแล้วไดโปรโตดอนเป็นสัตว์เลี้ยงลูกด้วยนมมีกระเป๋าหน้าท้องที่ใหญ่ที่สุดและมันเป็นอาหารของนักล่าอย่าง สิงโตมาซูเฟียว และ เมกะลาเนีย
ไดโปรโตดอน จัดอยู่ในสกุล "Diprotodon" มีรูปร่างลักษณะคล้ายตัววอมแบต แต่มีขนาดใหญ่กว่ามาก กล่าวคือ มีความสูงจากพื้นดินถึงหัวไหล่ประมาณ 2 เมตร ลำตัวยาว 3 เมตร น้ำหนักราว 3 ตัน ขณะที่วอมแบตทั่วไปสูงเพียง 25 เซนติเมตร ยาวเกือบ 1 เมตร และมีน้ำหนักราว 20-45 กิโลกรัมเท่านั้น
ไดโปรโตดอน อาศัยอยู่ในพื้นที่ชุ่มน้ำเช่น ห้วยหนองคลองบึง ทั่วไป สาเหตุการสูญพันธุ์ของไดโปรโตดอน ปัจจุบันไม่มีข้อสรุปที่แน่นอน เนื่องจากนักบรรพชีวินวิทยามีทฤษฎีอยู่ 2 ทฤษฎี โดยทฤษฎีแรกเชื่อว่า มันสูญพันธุ์ไปเองโดยสาเหตุธรรมชาติ แต่อีกกลุ่มหนึ่งเชื่อว่าสูญพันธุ์เพราะถูกล่าจากมนุษย์ซึ่งเป็นบรรพบุรุษของชาวอะบอริจินส์ ซึ่งเป็นชนเผ่าพื้นเมืองของออสเตรเลีย ทั้งที่มีหลักฐานบ่งว่ามนุษย์เพิ่งอพยพมาสู่ออสเตรเลียครั้งแรกเมื่อ 5,000 ปีก่อนนี้เอง
อย่างไรก็ดี มีความเชื่อของชาวอะบอริจินส์อยู่ประการหนึ่ง ถึงสัตว์ประหลาดขนาดใหญ่ที่ดุร้ายและกินมนุษย์โดยเฉพาะผู้หญิงเป็นอาหาร ที่มีชื่อว่า "บันยิป" (Bunyip) โดยเชื่อว่า บันยิปเป็นวิญญาณของสิ่งชั่วร้ายต่าง ๆ ที่มารวมกัน และเชื่ออีกว่าบันยิปจะอาศัยอยู่ตามพื้นที่ชุ่มน้ำต่าง ๆ ทั่วออสเตรเลีย จึงมีการสันนิษฐานว่า หากบันยิปมีอยู่จริง ก็อาจจะเป็นไดโปรโตดอนที่ยังหลงเหลือเผ่าพันธุ์มาจนปัจจุบัน ก็เป็นได้
รามสูร
รามสูร เป็นชื่อของยักษ์ตนหนึ่งมีฤทธิ์เดชมาก เป็นตัวละครในวรรณคดีเรื่องรามเกียรติ์
ปรากฏในวรรณกรรมรามเกียรติ์ สองครั้ง ได้แก่
กรมการขนส่งทางอากาศ
พระพาย
พระพาย (เทวนาครี: वायु; "วายุ") เป็นเทพแห่งลมตามคติศาสนาฮินดู เป็นเทพแห่งธรรมชาติ เช่นเดียวกับพระพิรุณ (ฝน), พระอัคนี (ไฟ), พระแม่คงคา (น้ำ), พระแม่ธรณี (พื้นดิน)
พระพายเป็นบุตรของพระกัศยปะและพระแม่อทิติ มีหน้าที่ให้ลมแก่สามโลก ในวรรณคดีมหาภารตะ พระพายเป็นบิดาของภีมะ และในวรรณคดีรามเกียรติ์พระพายเป็นบิดาของ หนุมานและยังเป็นปู่ของมัจฉานุกับอสุรผัด
ตามคัมภีร์วิษณุปุราณะว่า พระพายเป็นกษัตริย์แห่งคนธรรพ์ สำหรับรูปร่างลักษณะของพระพาย มีแตกต่าง หลากหลายออกไป ในพระเวทระบุว่า พระพาย มีกายสีขาวลักษณะงดงามยิ่งนัก ทรงสัตว์พาหนะจำพวกแอนทิโลปหรือกวาง
นอกจากนี้แล้ว พระพายยังถือเป็นเทพประจำทิศตะวันตกเฉียงเหนือ (พายัพ) โดยคำว่า "พายัพ" เป็นภาษาสันสกฤต อ่านว่า "วายวฺย" เมื่อถอดความแล้วจะหมายถึง "ทิศของวายุ"
ก้านกล้วย (ตัวละคร)
ก้านกล้วย เป็นตัวเอกหลักในแฟรนไชส์ก้านกล้วย และเป็นตัวละครจากแอนิเมชันของไทยที่โด่งดังจนสร้างชื่อเสียงไปทั่วโลก สร้างโดยอิงจากเกร็ดบางส่วนของพงศาวดาร ว่าลักษณะคชลักษณ์ของช้างทรงของสมเด็จพระนเรศวรมหาราชนั้น จะมีหลังโค้งลาด คล้าย"ก้านกล้วย" ชื่อตามพงศาวดารนั้นคือเจ้าพระยาปราบหงสาวดี หรือเดิมชื่อเจ้าพระยาไชยานุภาพหรือพลายภูเขาทอง บทบาทบางส่วนคล้ายกับพงศาวดาร เช่นตอนที่สมเด็จพระนเรศวรมหาราชและก้านกล้วย (เจ้าพระยาไชยานุภาพ) ทำยุทธหัตถีกับพระมหาอุปราชา ซึ่งทรงพระคชาธารนามว่า "พลายพัทธกอ" (ในก้านกล้วยใช้ชื่อว่า "งวงแดง") และได้รับชัยชนะในสงครามยุทธหัตถี
บทบาทของก้านกล้วย.
ครอบครัวก้านกล้วย
"ก้านกล้วย" คือลูกช้างสีฟ้าไร้เดียงสา เกิดในป่าใหญ่ พ่อของก้านกล้วยชื่อ "ภูผา" ซึ่งถูก "งวงแดง" ช้างแม่ทัพหงสาวดีฆ่าตายในสนามรบเมื่อปี พ.ศ. ๒,๑๑๒ (การเสียกรุงศรีอยุธยาครั้งที่หนึ่ง) แม่ของก้านกล้วยชื่อ "แสงดา" ผู้รักและห่วงใยก้านกล้วยอยู่เสมอมา ย่าของก้านกล้วยชื่อ "พังนวล" ซึ่งเป็นช้างแม่ปรก (ผู้นำโขลงช้างในการออกหาอาหาร)
ก้านกล้วยไม่เคยเห็นหน้าพ่อ จึงหนีออกจากป่าเพื่อตามหาพ่อ ก้านกล้วยผ่านอุปสรรคต่างๆ เช่น หนีจากงวงแดงและทหารในค่ายพม่า (พระองค์ดำช่วยไว้) และได้พบกับชบาแก้ว ช้างสาวสีชมพู ชบาแก้วพาก้านกล้วยไปอยู่ที่หมู่บ้านหินขาว ก้านกล้วยได้พบ "จิ๊ดริด" นกพิราบสื่อสารแห่งกองทัพอยุธยา และ "ตามะหูด" ควาญช้างผู้เลี้ยงชบาแก้วมาตั้งแต่เด็ก ก้านกล้วยเติบโตขึ้นเป็นช้างหนุ่มทรงพละกำลัง และได้เป็นช้างทรงของสมเด็จพระนเรศวรมหาราช (พระองค์ดำ) ก้านกล้วยได้ไปตามหาพ่อในพระราชวัง และได้พบ "สิงขร" ซึ่งเขาเล่าว่า "เมื่อกองทัพหงสาวดียกทัพมาประชิดกำแพงเมือง ภูผาและตนนำทัพออกรบอย่างสุดกำลัง งวงแดง ช้างศึกตาแดงร่างยักษ์นำทัพหงสาวดีกำลังจะทำร้ายตน และภูผาก็สละชีวิตช่วยตนไว้"
เมื่อวันขึ้น ๑๒ ค่ำ เดือนยี่ ปีมะโรง พ.ศ. ๒,๑๓๕ สมเด็จพระนเรศวรมหาราชและก้านกล้วย (ได้รับชื่อว่า เจ้าพระยาไชยานุภาพ) ได้นำทัพทหาร ๑๐๐,๐๐๐ คน ออกจากพระนคร สู่สนามรบ ก้านกล้วยสู้อย่างเต็มที่ ล้มช้างหงสาได้เกือบหมด เมื่อถูกล้อมด้วยกองทัพหงสา สมเด็จพระนเรศวรมหาราชจึงตรัสกับพระมหาอุปราชาว่า "มหาอุปราชาแห่งหงสาวดี ท่านจะยืนช้าอยู่ไยในร่มไม้ทำไมเล่า เชิญออกมาทำยุทธหัตถี เพื่อเป็นเกียรติยศไว้ให้กับแผ่นดินเถิด อย่าให้ต้องลำบากแก่ไพร่พลเลย" พระมหาอุปราชาทรงไสคชาธารงวงแดงเข้าทำยุทธหัตถี เมื่อได้เจองวงแดง ก้านกล้วยก็เริ่มเสียหลัก สมเด็จพระนเรศวรมหาราชจึงตรัสให้กำลังใจว่า "พ่อเมืองเอย ถ้าท่านละทิ้งเรา ณ บัดนี้ ก็เท่ากับว่า พ่อละทิ้งตัวท่านเอง ยืนหยัดอยู่กับเราเถิด ด้วยความกล้าหาญของพ่อ และกำลังของเรา จะสามารถพลิกชะตากรรมของแผ่นดินได้" พระมหาอุปราชาทรงใช้พระแสงของ้าวฟันสมเด็จพระนเรศวรมหาราช แต่สมเด็จพระนเรศวรมหาราชทรงหลบทัน จึงถูกฟันพระมาลาหนังขาด สมเด็จพระนเรศวรมหาราชทรงฟันพระอังสาของพระมหาอุปราชาด้วยพระแสงของ้าวจนสิ้นพระชนม์บนคอคชาธาร ก้านกล้วยอาศัยยันโคนต้นพุทราสามารถล้มงวงแดงได้สำเร็จ ก้านกล้วยได้รับพระราชทานนามว่า "เจ้าพระยาปราบหงสาวดี" และได้มีช้างคู่สมรสคือ "ชบาแก้ว"
ใน "ก้านกล้วย 2" ได้ระบุไว้ว่า หลังจากสงครามยุทธหัตถีความขัดแย้งระหว่างอยุธยากับหงสาวดีก็ยังไม่จบสิ้น พระสุพรรณกัลยา พระพี่นางในสมเด็จพระนเรศวรมหาราช ยังทรงตกเป็นองค์ประกันของหงสาวดี กองทัพหงสาวดียังคงยกทัพมาตีกรุงศรีอยุธยา ทำให้ก้านกล้วยต้องออกศึกเป็นประจำ และเมื่อได้รู้ข่าวจากจิ๊ดริดว่า ชบาแก้วคลอดลูกแฝดชื่อว่า "ต้นอ้อ" กับ "กอแก้ว" ที่หมู่บ้านหินขาว นั่นทำให้ก้านกล้วยเริ่มคิดว่า ลูกๆ คงไม่รู้ว่าพ่อของพวกเขาหน้าตาเป็นอย่างไร
พระเจ้านันทบุเรง กษัตริย์แห่งอาณาจักรหงสาวดีทรงมีความคับแค้นพระทัยที่พระมหาอุปราชา พระราชโอรสของพระองค์สิ้นพระชนม์ด้วยน้ำมือของสมเด็จพระนเรศวรมหาราช และทรงสั่งให้เหล่าทหารหงสาบุกไปจับชาวบ้านที่หมู่บ้านหินขาวมาเป็นเชลย รวมถึงชบาแก้ว ส่วนลูกแฝดถูกจับไปฆ่าบูชาบรรพบุรุษ แสงดาเสียชีวิตจากการถูกไฟไหม้และบ้านถล่มทับ เมื่อจิ๊ดริดได้แจ้งข่าวนี้แก่ก้านกล้วย ซึ่งกำลังจัดทัพ ก้านกล้วยเสียใจมากและตัดสินใจหนีทัพเพื่อช่วยครอบครัว ในขณะที่ก้านกล้วยกำลังจะช่วยลูกแฝด "งานิล" ช้างศึกขนาดใหญ่ยักษ์ ลูกชายของงวงแดงเข้าจู่โจม ก้านกล้วยเอาชนะงานิลและช่วยลูกๆ ออกมาจากวังหงสาวดีได้ งานิลถูกระเบิดตาย หลังจากนั้น ก้านกล้วยก็ร่วมมือกับสามทหารเสือในการช่วยเชลยทั้งหมดออกจากกรุงหงสาวดีได้สำเร็จ
หลังจากนั้น ก้านกล้วยถูกตัดสินประหารชีวิต เนื่องจากหนีทัพในยามศึกสงคราม แต่ก่อนที่จะตัดสิน "อองสา" มหาอำมาตย์จอมเวทมนตร์แห่งหงสาก็ได้ปลุกกองทัพผีดิบทหารและช้างหงสามาโจมตี ฝ่ายอยุธยาพยายามต้านทานไว้ สมเด็จพระนเรศวรมหาราชทรงปีนเขาเพื่อทำลายลูกแก้ววิเศษ ซึ่งเป็นจุดศูนย์รวมวิญญาณกองทัพหงสา อองสาและผีดิบงานิลพยายามสังหารสมเด็จพระนเรศวรมหาราช แต่ด้วยความช่วยเหลือของก้านกล้วย จึงทำให้สมเด็จพระนเรศวรมหาราชทรงปีนเหวขึ้นมาได้ และทรงใช้พระแสงดาบแทงเข้าที่ลูกแก้ววิเศษ ทำให้กองทัพผีดิบตายลงทั้งหมด อองสาถูกเวทมนตร์สะท้อนกลับถึงแก่ความตาย ส่วนก้านกล้วย ได้เสียชีวิตจากการถูกงานิลใช้งาแทงเข้าที่ท้อง วิญญาณของเขาได้ลอยไปยังสวรรค์ ได้พบและกราบเท้าพ่อภูผาและแม่แสงดา แต่เมื่อต้นอ้อและกอแก้วเรียกก้านกล้วยว่า "พ่อ/พ่อจ๋า" ทำให้ก้านกล้วยฟื้นคืนชีพ สมเด็จพระนเรศวรมหาราชทรงอภัยโทษให้แก่ก้านกล้วย โดยตรัสว่า "พ่อเมืองเอย ที่ทัพอยุธยารอดพ้นจากวิกฤตได้อีกครั้ง ก็เพราะมีท่านเป็นกำลังสำคัญ ด้วยท่านไม่คิดที่จะหลบเลี่ยงความผิด กล้ากลับมารับผิดชอบในสิ่งที่ตนได้กระทำไว้ ด้วยคุณงามความดีทั้งหมดนี้ เราขอแต่งตั้งให้ท่านกลับมาเป็น เจ้าพระยาปราบหงสาวดี ช้างทรงคู่บารมีของเราดังเดิม" หลังจากนั้นกรุงศรีอยุธยาก็อยู่กันอย่างสงบสุขตลอดไปตราบนานเท่านาน
ก้านกล้วยในสื่ออื่น ๆ.
ตัวละครของก้านกล้วยและจิ๊ดริ๊ด ได้รับการปั้นเป็นหุ่นขี้ผึ้งจัดแสดง ณ พิพิธภัณฑ์หุ่นขี้ผึ้งมาดามทุซโซต์ กรุงเทพ นับเป็นตัวการ์ตูนที่สร้างโดยคนไทยตัวแรกที่ได้สร้างเป็นหุ่นขี้ผึ้งโดยชาวต่างประเทศ และเป็นหุ่นขี้ผึ้งตัวเดียวในพิพิธภัณฑ์ที่ไม่ได้สร้างจากคนจริง
สัมประสิทธิ์
สัมประสิทธิ์ (coefficient) ความหมายในทางคณิตศาสตร์หมายถึงตัวประกอบการคูณในบางพจน์ของนิพจน์ (หรือของอนุกรม) ปกติแล้วจะเป็นจำนวนจำนวนหนึ่ง ซึ่งไม่เกี่ยวข้องกับตัวแปรของนิพจน์ ตัวอย่างเช่นดังต่อไปนี้
สามพจน์แรกมีสัมประสิทธิ์เป็น 7, −3 และ 1.5 ตามลำดับ (พจน์ที่สามไม่มีตัวแปร ดังนั้นพจน์ดังกล่าวจึงเป็นสัมประสิทธิ์โดยตัวเอง เรียกว่าพจน์คงตัวหรือสัมประสิทธิ์คงตัวของนิพจน์) ส่วนพจน์สุดท้ายไม่ปรากฏการเขียนสัมประสิทธิ์อย่างชัดเจน แต่ปกติจะพิจารณาว่ามีสัมประสิทธิ์เท่ากับ 1 เนื่องจากการคูณด้วยตัวประกอบนี้จะไม่ทำให้พจน์เปลี่ยนแปลง บ่อยครั้งที่สัมประสิทธิ์เป็นจำนวนดังเช่นตัวอย่างดังกล่าว แต่ก็สามารถเป็นพารามิเตอร์ของข้อปัญหาได้เช่นในประโยคต่อไปนี้
พารามิเตอร์ "a", "b" และ "c" จะไม่ถูกพิจารณาว่าเป็นตัวแปร
ดังนั้นพหุนามตัวแปรเดียว "x" สามารถเขียนได้เป็น
สำหรับจำนวนเต็ม "k" บางจำนวน จะมี formula_4 เป็นสัมประสิทธิ์ เพื่อให้นิพจน์เช่นนี้เป็นจริงในทุกกรณี เราจะต้องไม่ให้พจน์แรกมีสัมประสิทธิ์เป็น 0
สำหรับจำนวนที่มากที่สุด "i" โดยที่ แล้ว "a""i" จะเรียกว่า สัมประสิทธิ์นำ ของพหุนาม เช่นจากตัวอย่างนี้
สัมประสิทธิ์นำของพหุนามคือ 4
สัมประสิทธิ์เฉพาะหลายชนิดถูกกำหนดขึ้นในเอกลักษณ์ทางคณิตศาสตร์ เช่นทฤษฎีบททวินามซึ่งเกี่ยวข้องกับสัมประสิทธิ์ทวินาม สัมประสิทธิ์เหล่านี้ถูกจัดระเบียบอยู่ในรูปสามเหลี่ยมปาสกาล
พีชคณิตเชิงเส้น.
ในพีชคณิตเชิงเส้น สัมประสิทธิ์นำ คือค่าแรกที่ไม่เป็นศูนย์ในแต่ละแถวของเมทริกซ์ เช่นกำหนดให้
สัมประสิทธิ์นำของแถวแรกคือ 1 สัมประสิทธิ์นำของแถวที่สองคือ 2 สัมประสิทธิ์นำของแถวที่สามคือ 4 ส่วนแถวสุดท้ายไม่มีสัมประสิทธิ์นำ
แม้ว่าสัมประสิทธิ์มักจะมองเห็นเป็นค่าคงตัวในพีชคณิตมูลฐาน แต่โดยทั่วไปมันก็สามารถเป็นตัวแปรได้ เช่นพิกัด formula_7 ของเวกเตอร์ "v" ในปริภูมิเวกเตอร์ที่มีฐานหลัก formula_8 พิกัดจะเป็นสัมประสิทธิ์ของเวกเตอร์ฐานหลักในนิพจน์นี้
สูตรเคมี.
สัมประสิทธิ์คือจำนวนที่อยู่หน้าพจน์ในสมการเคมี เพื่อแสดงให้เห็นว่ามีอนุภาคเท่าไรที่มีส่วนในการเกิดปฏิกิริยา ตัวอย่างเช่นในสูตร formula_10 จำนวน 2 ที่อยู่หน้า formula_11 และ formula_12 คือสัมประสิทธิ์
โรคครอยตส์เฟลดต์-จาค็อบ
โรคครอยตส์เฟลดต์-จาค็อบ  เป็นภาวะสมองเสื่อมที่พบเจอได้ยาก และนับว่าเป็นโรคสมองที่เป็นรูพรุนสามารถติดต่อได้ (Transmissible spongiform encephalopathy) โรคนี้ถูกกล่าวครั้งแรกโดยจิตแพทย์ชาวเยอรมัน Hans Gerhard Creutzfeldt ในปีพ.ศ. 2463 (ค.ศ. 1920) และต่อมาโดย Alfons Maria Jakob อาการที่พบในระยะแรกมีลักษณะคล้ายภาวะสมองเสื่อม เช่นการสูญเสียความจำ การเปลื่ยนแปลงทางพฤติกรรม มีความบกพร่องทางการเคลื่อนไหวและการมองเห็น ส่วนใหญ่อาการของโรคนี้จะเกิดขึ้นกับคนที่มีอายุ 60 ปีขึ้นไป และ 1 ปีหลังได้รับการวินิจฉัยผู้ป่วยร้อยละ 70 เสียชีวิตลง
สาเหตุของโรคเกิดจากโปรตีนพรีออน ซึ่งเป็นโปรตีนที่มีคุณสมบัติในการเปลี่ยนโครงสร้างของโปรตีนปกติให้เป็นรูปแบบก่อโรค ลักษณะของโรคจะแบ่งออกเป็นสามประเภทคือ
ณ ตอนนี้ยังไม่มีหนทางรักษาโรคครอยตส์เฟลดต์-จาค็อบ มีเพียงแต่ยาระงับปวด เช่น โอปิออยด์ และยากันชัก เช่น คโลนะเซแพม ที่สามารถบรรเทาอาการของโรคนี้ได้ โรคนี้ไม่ใช่โรคเดียวกันกับโรควัวบ้า (boline spongiform encephalopathy)
สัมประสิทธิ์นำ
สุขภาพดี
ค่าสัมประสิทธิ์จีนี
เดชคัมภีร์บีชุนมู
เดชคัมภีร์บีชุนมู ชื่อภาษาไทยของภาพยนตร์กำลังภายในสัญชาติเกาหลีเรื่อง Bichunmoo (ฮันกึล: 비천무, ฮันจา: 飛天舞, ระบบกระทรวงวัฒนธรรมเกาหลี 2000: Bicheonmu, ระบบแมกคูน-ไรซ์ชาวเออร์: Pich'ŏnmu) นำแสดงโดย ชิน ฮุนจุน, คิม ฮีซุน, แจง เจยอง บทภาพยนตร์และกำกับการแสดงโดย คิม ยองจุน
เมื่อราชวงศ์หยวนสิ้นอำนาจ รัฐทั่วแผ่นดินจีนตกอยู่ใต้อำนาจจักรวรรดิมองโกล ซึ่งถือสิทธิ์ปกครองชาวมองโกล, ชาวฮั่น และ ชาวโครยออพยพ (บรรพบุรุษชาวเกาหลี) สร้างปัญหาความขัดแย้งระหว่างชนชาติ ให้ลุกลามไปทั่ว และทวีความรุนแรงขึ้นเรื่อยๆ ในขณะที่ขุนนางมัวเมาอยู่กับการแก่งแย่งยศถาบรรดาศักดิ์
เรื่องราวทั้งหมดเริ่มต้นขึ้นที่การต่อสู้อันดุเดือด ระหว่างกองทหารมองโกลกับสิบนักดาบ ซึ่งมีหัวหน้าคือ จา ฮาลาง ทั้ง ๆ ที่ได้รับชัยชนะ แต่จาฮาลางกลับไม่ยินดีต่อสิ่งที่ได้รับ เขายังคงสับสนภายใต้การครุ่นคิด ถึงภาพของซัลหลีและลูกชายของเธอ ในคฤหาสน์ซึ่งพาเขาย้อนกลับไปในฤดูใบไม้ผลิปี ค.ศ. 1343 ณ ซานเหมฮูน เมืองยุทธศาสตร์สำคัญของจีน
จินฮา เด็กหนุ่มเร่รอนชาวโครยอ กับ ซัลหลี ลูกสาวแม่ทัพมองโกล เป็นเพื่อนสินทกันตั้งแต่เยาว์วัย จนเติบโตเป็นหนุ่มสาวพร้อมสัมพันธ์ที่งอกงามเป็นความรัก ทว่าทารูกะ พ่อของซัลหลีพยายามขัดขวางด้วยการยกบุตรสาวให้อยู่ในการดูแลของเมืองโซฮัง เวลาผ่านไปจินฮาได้รู้ความจริงเกี่ยวกับการตายของพ่อแม่ จากคำสารภาพของควาคจังผู้เป็นลุง หลังจากควาคจังเสียชีวิต จินฮาจึงออกเดินทางไปโซฮังทันที ด้วยตำแหน่งหัวหน้าสายลับ "บิซุน" หน่วยสอดแนมของกองทัพ จินฮาเกือบจบชีวิตโดยฝีมือของผู้ลอบสังหาร บังเอิญจังหวางเข้ามาช่วยเขาไว้ทัน จินฮาจึงได้พบกับซัลหลีอีกครั้ง ทั้งคู่ลักลอบพบกัน จนกระทั่งจินฮาเกิดติดกับของจังหวางและทารูกะ เขาถูกทำร้ายจนพลัดตกหน้าผาแต่รอดตาย คราวนี้จินฮาเปลื่ยนชื่อเป็นจาฮาลาง มือสังหารผู้ไร้หัวใจ ที่กลับมาล้างแค้นทารูกะ และสร้างความหายนะ ให้แก่ตระกูลของจังหวาง ที่นั่นเขาพบซัลหลีอีกครั้ง แต่สำหรับความสัมพันธ์ของคนทั้งสอง ทุกอย่างได้เปลี่ยนแปลงไปแล้ว
Bichunmoo เป็นภาพยนตร์แนวกำลังภายในที่มิใช่สัญชาติฮ่องกงหรือจีนแบบที่คุ้นเคยกัน แต่เป็นสัญชาติเกาหลี จึงนับเป็นของแปลกใหม่ (แต่ได้ถ่ายทำในประเทศจีน และได้ทีมงานกำกับคิวแอ๊คชั่นจาก "เดชคัมภีร์เทวดา" เป็นผู้กำกับ) ภาพยนตร์ฉายในปี ค.ศ. 2000 การฉายในประเทศเกาหลีใต้ประสบความสำเร็จเป็นอย่างยิ่ง และทำรายได้อย่างงดงาม ภาพยนตร์ประสบความสำเร็จจนกระทั่งมีการสร้างต่อเป็นซีรีส์ (ในประเทศไทยใช้ชื่อภาษาไทยว่า "บีชุนมู คัมภีร์ผงาดฟ้า") และมันฮวา (หนังสือการ์ตูนเกาหลี) ในชื่อเดียวกันนี้ในเวลาต่อมา
แต่ทว่าเสียงวิจารณ์กลับออกมาไม่ค่อยจะดีนัก ถึงแม้ว่าจะมีคำชมในด้านเทคนิคและการถ่ายทำที่สร้างออกมาได้อย่างสนุกเร้าใจ แต่ทว่าอารมณ์และบทภาพยนตร์กลับทำได้ไม่ดีนัก จนมีนักวิจารณ์ในประเทศเกาหลีใต้เองวิจารณ์ว่าเป็นหนึ่งในภาพยนตร์ที่แย่ที่สุดของ คิม ฮีซุน นักแสดงนำหญิงในเรื่องเลยทีเดียว
ในเว็บไซต์ IMDb ได้ให้คะแนนภาพยนตร์เรื่องนี้เพียง 6.2 ดาว จากทั้งหมด 10 ดาว
พระเจ้าฮีจง
ควิกซิลเวอร์
รัฐวิคตอเรีย
Hollywood, California
บ.ก.ลายจุด
ริยาดห์
September 11, 2001 attacks
ซานดิเอโก
Stu Bennett
เดอะดูเอ็ตส์คอนเสิร์ต
เดอะดูเอ็ตส์คอนเสิร์ต  เป็นงานแสดงคอนเสิร์ตที่จัดขึ้นโดยเอ็มทีวีไทยแลนด์ โดยในครั้งแรกอยู่ภายใต้ชื่อ ซัมซุง พรีเซ็นตส์ เดอะ ดูเอ็ตส์ คอนเสิร์ต (Samsung Presents The Duets Concert) จัดขึ้นเมื่อวันที่ 23 พฤษภาคม พ.ศ. 2552 เริ่มเมื่อเวลา 19:00 น. ณ ไบเทค บางนา โดยมีรูปแบบคอนเสิร์ตที่จัดคู่ศิลปิน ร้องเพลงในรูปแบบดูเอ็ต มีศิลปินในครั้งนี้คือ ทาทา ยัง คู่กับ บุรินทร์ กรู๊ฟไรเดอร์, ก้อง นูโว คู่กับ นิโคล เทริโอ, ป๊อด โมเดิร์นด็อก คู่กับ ปาล์มมี่, บอย ตรัย คู่กับ อีทีซี และ เบน ชลาทิศ คู่กับ บี พีระพัฒน์ นอกจากนี้ยังมีแขกรับเชิญพิเศษ คู่เปิดอย่าง ก้อย - วลัยลักษณ์ มุสิกโปฎก และ โย่ง - อนุสรณ์ มณีเทศ และ โป้ โยคีเพลย์บอย และ สมเกียรติ อริยะชัยพาณิชย์ คอนเสิร์ตครั้งนี้มีผู้ชมกว่า 7 พันคน นอกจากนี้การแสดงครั้งนี้ยังมีออกฉายเทปบันทึกภาพทางช่องเอ็มทีวีไทยแลนด์ ในส่วนการเลือกเพลง
นอกเหนือจากที่ศิลปินจะร้องเพลงตัวเองแล้ว ยังมีเพลงที่ร้องดูเอ็ต อย่างในเพลง "รักเธอทั้งหมดของหัวใจ" ในคู่ของ เบน ชลาทิศ - บี พีระพัฒน์ เป็นเพลงเก่าของ โจ้ - อมรินทร์ เหลืองบริบูรณ์ นักร้องนำของวงพอส ที่เสียชีวิตไปแล้ว โดยทั้งคู่กล่าวว่า เป็นความฝันของทั้งคู่ที่อยากจะร้องร่วมกันกับ โจ้
สื่อให้ความเห็นในคอนเสิร์ตครั้งนี้เช่น เดลินิวส์ เขียนว่า “จับคู่โชว์ขั้นเทพ” ส่วนโพสท์ทูเดย์เขียนว่า “สนุกซึ้ง ทึ่งทุกคู่” ส่วนเดลีเอกซ์เพรส ขึ้นหัวว่า "จับคู่ได้อย่างสมบูรณ์แบบ"
ต่อมาในปี พ.ศ. 2553 ได้มีการจัดเดอะดูเอ็ตส์คอนเสิร์ต ครั้งที่ 2 ขึ้น ในวันที่ 19 พฤศจิกายน พ.ศ. 2553 ที่ ไบเทค บางนาภายใต้ธีม โดยมีศิลปินอย่างดา เอ็นโดรฟิน, แสตมป์, ป๊อป Calories Blah Blah, ตู่ ภพธร, Scrubb, 25 Hours, Musketeers, กอล์ฟ ฟักกลิ้ง ฮีโร่, Lula, เบล สุพล, สิงโต นำโชค และ บี พีระพัฒน์ แต่ต่อมาคอนเสิร์ตได้เลื่อนมาจัดในวันที่ 5 มีนาคม พ.ศ. 2554 ที่ Impact Exhibition Hall 2 - 3
คู่ศิลปินของงานเดอะดูเอ็ตส์คอนเสิร์ต ครั้งนี้ได้แก่
The Duets Concert
เคิร์ท แองเกิล
บิ๊ก โชว์
เดอะซิมส์ 3 (คอนโซล)
เดอะซิมส์ 3 (เดอะซิมส์ ทรีดี สำหรับ นินเทนโด ทรีดีเอส) เป็นเกม "เดอะซิมส์ 3" สำหรับเครื่องเล่น เอกซ์บอกซ์ 360, เพลย์สเตชัน 3, นินเทนโด วี, และ นินเทนโด ดีเอส